Ragožė
Ragožė – ežeras pietų Lietuvoje, Lazdijų rajone, 8,5 km į vakarus nuo Veisiejų, apie 4 km į pietryčius nuo Kučiūnų, 0,7 km į pietus nuo Zapsio ežero. Ilgis iš šiaurės rytų į pietvakarius 0,57 km, plotis iki 0,43 km. Altitudė 120,2 m. Krantai daugiausia aukšti ir statūs, o pietuose ir šiaurės vakaruose žemi, pelkėti. Iš šiaurės supa Klepočių miškas, kitose pakrantėse plyti pievos ir dirbami laukai. Šiaurėje išteka upelis link Zapsio ežero (Zapsės upės baseinas). Netoli Ragožės yra Pazapsių kaimas.